Tíminn líður hratt og brátt rennur afmælisdagurinn upp með hátíðarbrag og fögnuði . Hann hefst kl. 14:00 með málþinginu Unga nútímakonan . Fyrirlesarar eru ungar flottar konur sem eru að slá í gegn hver á sínu sviði . Þær eru : Fríða Rós Valdimarsdóttir formaður Kvenréttindafélags Íslands sem flytur erindið : Hver eru ný viðfangsefni kvenna í dag ? Auður Magndís Auðardóttir framkvæmdastjóri Samtakanna 78 sem flytur erindið : Spunnin nútímakona . Prósi . Kristín Vala Matthíasdóttir framkvæmdastjóri Auðlindagarðs og formaður Jarðhitafélags Íslands flytur erindið : Kona með " rétta " kennitölu og Kristín Halla Einarsdóttir kvikmyndaleikstjóri flytur erindið : Desperately seeking Susan - Konur í kvikmyndum . Eftir málþingið býður mennta - og menningarmálaráðherra Illugi Gunnarsson upp á fordrykk í ráðherrabústaðnum við Tjarnargötu .